Euroopan parlamentin ja neuvoston asetuksen (EU) N:o 1308/2013 105 artiklassa tarkoitetun, erään viinialan nimityksen eritelmän muutoksen hyväksymistä koskevan hakemuksen julkaiseminen Euroopan unionin virallisessa lehdessä

(2020/C 63/06)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1308/2013 (1) 98 artiklassa tarkoitetulla tavalla kahden kuukauden kuluessa tästä julkaisemisesta.

TUOTE-ERITELMÄÄN TEHTÄVÄÄ MUUTOSTA KOSKEVA HAKEMUS

”delle Venezie”

PGI-IT-A0862-AM03

Hakemuksen päiväys: 5. toukokuuta 2017

1. Muutokseen sovellettavat säännöt

Asetuksen (EU) N:o 1308/2013 105 artikla – Muu kuin vähäinen muutos

2. Muutoksen kuvaus ja perustelut

2.1. Nimityksen ”delle Venezie” muuttaminen nimitykseksi ”Trevenezie”

Kuvaus:

Nimi ”delle Venezie” korvataan sen synonyymillä ”Trevenezie”.

Perustelut:

Nimen muuttamisen tarve johtuu rinnakkaisesta pyynnöstä suojella suojattua alkuperänimitystä (SAN) ”delle Venezie”, jolla edistetään Pinot Grigion ja alueelle ominaisten valkoviinityyppien menekkiä. Maininta kyseisistä viineistä ja erityisesti ”Pinot Grigiosta” poistetaan sen vuoksi ”Trevenezien” suojatun maantieteellisen merkinnän (SMM) eritelmästä. Muutoksen tarkoituksena on näin ollen erottaa nimikkeiden kahteen hierarkkiseen luokkaan kuuluvat tuotteet (SMM ”Trevenezie” / ”Tri Benečije” ja SAN ”delle Venezie”) toisistaan. Näin edistetään alueelle ominaisempien SAN-viinien menekkiä ja lisätään kuluttajien tietoisuutta niistä.

Maantieteellisen merkinnän ”Trevenezie” perinteinen asema käy selvästi ilmi nimen ”Trevenezie” tai ”Tre Venezie” aiemmasta käytöstä kyseiseltä maantieteelliseltä/hallinnolliselta alueelta peräisin olevissa maatalouselintarvikkeissa ja erityisesti viineissä. Tällöin sitä on käytetty synonyyminä nimelle ”delle Venezie”.

Nimi ”Trevenezie” on historiallisesti tunnistettu nimeksi, joka viittaa nykyisen Triveneton alueeseen, johon kuuluvat Trenton maakunta, Veneton alue ja Friuli Venezia Giulian alue. Nämä tunnettiin historiallisissa asiakirjoissa Tre Venezienä [kolmena Venetsiana], joita olivat Venezia Tridentina, Venezia Euganea ja Venezia Giulia.

Tämän vuoksi nimi ”Trevenezie” mainitaan erityisesti SMM:n ”delle Venezie” nykyisessä eritelmässä yhteyttä alueeseen koskevassa kuvauksessa (inhimilliset ja historialliset tekijät).

Muutos koskee tuote-eritelmän 1 artiklan ff kohtaa ja yhtenäisen asiakirjan 1 kohtaa, erityisesti kohtaa ”Nimi”.

2.2. Sloveeninkielisen nimen ”Tri Benečije” lisääminen

Kuvaus:

Nimen sloveeninkielinen käännös ”Tri Benečije” lisätään vaihtoehdoksi nimelle ”Trevenezie”.

Perustelut:

Muutoksessa otetaan huomioon sellaisten tuottajien tarpeet, jotka kuuluvat sloveeninkieliseen vähemmistöön SMM:n tuotantoalueen osassa, Friuli Venezia Giuliassa, EU:n, Italian sekä valtion ja sen kielivähemmistöjen suhteisiin liittyvän Friuli Venezia Giulian alueen lainsäädännössä säädetyn mukaisesti.

Muutos koskee tuote-eritelmän 1 artiklaa ja yhtenäisen asiakirjan 1 kohtaa, erityisesti kohtaa ”Nimi”.

2.3. Pinot Grigio -lajiketyypin poistaminen rypälelajikkeista

Kuvaus:

Pinot Grigio -lajiketyyppi on poistettu rypälelajikkeesta tai rypälelajikkeista.

Perustelut:

Pinot Grigio -lajiketyypin poistaminen rypälelajikkeista liittyy rinnakkaiseen pyyntöön suojella suojattua alkuperänimitystä ”delle Venezie”, sillä Pinot Grigio -lajiketyypin käyttö on varattu kyseiselle nimitykselle. Tätä päätöstä tuetaan koko tuotantoketjussa, ja sen tavoitteena on myöntää korkein alkuperänimityksen asema viinille, jota valmistetaan Pinot Grigio -lajikkeesta.

Muutos koskee tuote-eritelmän 2 artiklan ff kohtaa ja yhtenäisen asiakirjan 5 kohtaa, erityisesti kohtaa ”Viinien kuvaus”.

2.4. Ribolla Gialla -lajiketyypin poistaminen rypälelajikkeista

Kuvaus:

Ribolla Gialla -lajiketyyppi on poistettu rypälelajikkeesta tai rypälelajikkeista.

Perustelut:

Ribolla Gialla -lajiketyypin poistaminen on päätös, jota tuetaan koko tuotantoketjussa kyseisellä alueella, ja sen tavoitteena on edistää tästä kotoperäisestä lajikkeesta valmistettujen viinien menekkiä muilla Friuli Venezia Giulian nimikkeillä.

Muutos koskee tuote-eritelmän 2 artiklan ff kohtaa ja yhtenäisen asiakirjan 5 kohtaa, erityisesti kohtaa ”Viinien kuvaus”.

2.5. Sellaisten viinien tuotantoa koskevat ehdot, joiden etiketissä ilmoitetaan kaksi rypälelajiketta

Kuvaus:

Sellaisten tyyppien tuotantoa koskevia teknisiä ehtoja, joiden etiketissä ilmoitetaan kahden rypälelajikkeen nimet, on säännelty erityisesti säätämällä, että kyseisissä viineissä vähemmän käytetyn rypälelajikkeen osuuden on oltava vähintään 15 prosenttia.

Perustelut:

Säännöt ovat merkitsemistä ja esittämistä koskevan EU:n ja kansallisen lainsäädännön mukaisia ja vastaavat erityisiä merkintäsääntöjä, joilla sallitaan kahden rypälelajikkeen ilmoittaminen kyseisenlaisten viinien etiketeissä.

Muutos koskee tuote-eritelmän 2 artiklaa, eikä se vaikuta yhtenäiseen asiakirjaan.

2.6. Pinot Grigio -lajikkeen rypäleistä valmistettujen valkoviinien hehtaarikohtainen tuotos

Kuvaus ja perustelut:

Rypäleiden hehtaarikohtainen tuotos 19 000 kg/ha on lisätty valkoviinityypeille, jotka kuuluvat Pinot Grigio -lajikkeesta valmistettujen valkoviinien ja helmeilevien viinien luokkiin, vaikka kyseistä rypälelajiketta ei ole ilmoitettu etiketissä. Määrä vastaa tämän lajikkeen tehokasta tuotosta.

Muutos koskee tuote-eritelmän 4 artiklan 3 kohtaa ja yhtenäisen asiakirjan 6 kohtaa, erityisesti kohtaa 6.b ”Enimmäistuotokset”.

2.7. Pinot Grigio- ja Ribolla Gialla -lajikkeiden etiketissä ilmoittamisen kieltäminen

Kuvaus:

Tällä muutoksella kielletään viittaukset Pinot Grigio- ja Ribolla Gialla ‐lajikkeisiin viinien nimissä ja kuvauksissa sovellettavan EU:n lainsäädännön määräysten mukaisesti.

Perustelut:

Kielto on yhdenmukainen edeltä kuvattujen muutosten kanssa. Koko viininviljelyala oli sitä mieltä, että Pinot Grigio- ja Ribolla Gialla ‐rypälelajikkeita koskevien viittausten kieltäminen etiketeissä on tarpeen, jotta niiden käyttö voitaisiin varata alueen muiden suojattujen alkuperänimitysten menekinedistämiseen.

Muutos koskee tuote-eritelmän 7 artiklan viimeistä kohtaa ja yhtenäisen asiakirjan 10 kohtaa, erityisesti kohtaa ”Olennaiset lisäedellytykset”.

2.8. Yhteys alueeseen – syyt nimen ”Trevenezie” / ”Tri Benečije” käytölle

Kuvaus ja perustelut:

Syyt nimen muuttamiselle nimeksi ”Trevenezie”, joka on synonyymi kyseisestä maantieteellisestä alueesta historiallisesti käytetyille nimille (”Tre Venezie”, ”Le Venezie” ja ”delle Venezie”), johtuvat edellä mainituista muutoksista, jotka koskevat maantieteellisen merkinnän muuttamista nimestä ”delle Venezie” nimeksi ”Trevenezie” ja sloveeninkieliseksi nimeksi ”Tri Benečije” ja jotka vastaavat niitä.

Muutos koskee tuote-eritelmän 8 artiklan a kohdan viimeistä kohtaa ja yhtenäisen asiakirjan 9 kohtaa, erityisesti kohtaa ”Yhteyden/yhteyksien kuvaus”.

YHTENÄINEN ASIAKIRJA

1. Tuotteen nimi

Trevenezie

Tri Benečije

2. Jäsenvaltio

Italia

3. Maantieteellisen merkinnän tyyppi

SMM – suojattu maantieteellinen merkintä

4. Rypäletuotteiden luokat

1. Viini

8. Helmeilevä viini

5. Viinin/viinien kuvaus

Valkoinen, luokissa viini ja helmeilevä viini, sekä maininta rypälelajikkeesta tai -lajikkeista, lukuun ottamatta Pinot Grigio- ja Ribolla Gialla -lajikkeita

Valkoviinit ovat raikkaita ja puhtaita sekä nuoria. Niiden hapokkuus on hyvä ja alkoholipitoisuus tasapainoinen. Niiden väri vaihtelee vaaleankeltaisesta oljenkeltaiseen ja kullankeltaiseen, joskus siinä on vihertäviä tai roosan sävyjä.

Niiden aromi voi vaihdella hienostuneesta voimakkaaseen. Yleensä sen määrittää viinissä käytettyjen pääasiallisten rypälelajikkeiden aromi. Maku on kevyt ja raikas, joskus aromikas ja rakenteeltaan hyvä. Helmeilevien valkoviinien maku on tasapainoinen ja vaihtelee kuivasta puolimakeaan. Väri vaihtelee vaaleankeltaisesta oljenkeltaiseen. Viinien suutuntuma on kevyt ja raikas ja hapokkuus hyvä, ne ovat tasapainoisia ja niiden alkoholipitoisuus on kohtalainen. Niiden aromaattiset sävyt vaihtelevat kukkaisesta voimakkaan hedelmäiseen, tuoreista valkomaltoisista hedelmistä trooppisiin hedelmiin.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Punainen, luokissa viini ja helmeilevä viini, sekä maininta rypälelajikkeesta tai -lajikkeista, lukuun ottamatta Marzemino-lajiketta Trenton maakunnan osalta

Punaviinien väri voi vaihdella vaaleanpunaisesta rubiininpunaiseen ja granaatinpunaiseen rypälelajikkeesta ja kypsymisajasta riippuen. Niiden tuoksu on voimakas, ja siinä on enemmän tai vähemmän kypsien punaisten hedelmien aromeja. Bordeaux-lajikkeen aromeissa on tyypillisiä ruohomaisia vivahteita. Yleisesti ottaen punaviinit voivat olla raikkaita, eivätkä ne ole kovin hapokkaita. Ikääntyessään ne ovat monivivahteisia, rakenteeltaan hyviä, samettimaisia ja tasapainoisia. Maku on täyteläinen, siinä on juuri oikea määrä tanniineja ja hapokkuus on tasapainoinen. Ne ovat yleensä pehmeitä ja helposti nautittavia ja muuttuvat monivivahteisimmiksi käsittelyn ja ikääntymisen myötä. Helmeilevien punaviinien maku on raikas ja eloisa ja hapokkuus tasapainoinen. Niissä on kypsien hedelmien vahvoja aromaattisia vivahteita.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Rosee, luokissa viini ja helmeilevä viini, sekä maininta rypälelajikkeesta tai -lajikkeista, lukuun ottamatta Marzemino-lajiketta Trenton maakunnan osalta

Roseeviineille ominaisia ovat vaaleanpunaisen värin eri sävyt, ja väri voi olla myös kirsikanpunaiseen vivahtava. Viinit ovat miellyttäviä, hedelmäisiä ja tuoksuvia, ja niillä on hienostunut aromi, joka vaihtelee kukista tuoreisiin hedelmiin. Joskus viineissä on aromaattisia vivahteita, jotka heijastavat käytettyjä rypälelajikkeita. Niiden maku vaihtelee kuivasta/kirpeästä makeaan. Ne ovat maukkaita, raikkaita ja tasapainoisia, ja niiden alkoholipitoisuus on yleensä kohtuullinen. Helmeilevien roseeviinien maku on raikas ja eloisa ja hapokkuus tasapainoinen. Niiden vahvat aromaattiset vivahteet vaihtelevat kirsikoista marjoihin ja paikallisiin valkomaltoisiin hedelmiin sekä joskus trooppisiin hedelmiin.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Novello, luokassa viini, sekä maininta rypälelajikkeesta tai -lajikkeista, lukuun ottamatta Marzemino-lajiketta Trenton maakunnan osalta

Novelloviinit ovat punaisia, ja väri saattaa vaihdella vaaleanpunaisesta rubiininpunaiseen ja granaatinpunaiseen. Lajikkeesta riippuen niiden aromi on hienostuneesta voimakkaaseen ja muistuttaa enemmän tai vähemmän kypsiä hedelmiä, myös trooppisia hedelmiä, ja viineissä on hiilidioksidikäymisestä johtuvia huomattavia mausteisia vivahteita. Niiden maku voi vaihdella puolimakeasta kuivaan ja on voimakas ja erittäin aromikas.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

6. Viininvalmistusmenetelmät

a. Olennaiset viininvalmistusmenetelmät

Ei ole.

b. Enimmäistuotokset

Trenton autonomisessa maakunnassa tuotetut valko-, puna- ja roseeviinit

23 000 kg rypäleitä hehtaarilta

Trenton autonomisessa maakunnassa tuotetut viinit, joissa on maininta rypälelajikkeesta

19 500 kg rypäleitä hehtaarilta

Friuli Venezia Giulian ja Veneton alueilla tuotetut valko-, puna- ja roseeviinit, joissa on maininta rypälelajikkeesta

23 000 kg rypäleitä hehtaarilta

Friuli Venezia Giulian ja Veneton alueilla tuotetut viinit, joissa on maininta Cabernet Franc-, Chardonnay-, Incrocio Manzoni B- ja Moscato Giallo -rypälelajikkeista

19 000 kg rypäleitä hehtaarilta

Friuli Venezia Giulian ja Veneton alueilla tuotetut viinit, joissa on maininta Moscato Rosa-, Pinot Bianco-, Pinot Nero- ja Riesling Renano -rypälelajikkeista

19 000 kg rypäleitä hehtaarilta

Friuli Venezia Giulian ja Veneton alueilla tuotetut viinit, joissa on maininta Sauvignon- ja Traminer Aromatico -rypälelajikkeista

19 000 kg rypäleitä hehtaarilta

Friuli Venezia Giulian ja Veneton alueilla tuotetut valkoviinit, jotka on valmistettu Pinot Grigio -lajikkeen rypäleistä

19 000 kg rypäleitä hehtaarilta

7. Rajattu maantieteellinen alue

Maantieteellisellä merkinnällä ”Trevenezie” / ”Tri Benečije” merkittyjen viinien rajattu alue on seuraava:

— Trenton autonominen maakunta: maakunnan koko alue

— Veneton alue Bellunon, Paduan, Rovigon, Trevison, Venetsian, Veronan ja Vicenzan maakuntien koko hallinnollinen alue

— Friuli Venezia Giulian alue: Pordenonen, Udinen, Gorizian ja Triesten maakuntien koko hallinnollinen alue.

8. Pääasiallinen rypälelajike / pääasialliset rypälelajikkeet

Cabernet Franc N. – Cabernet

Cabernet Sauvignon N. – Cabernet

Chardonnay B.

Lagrein N.

Mantonico Bianco B.

Manzoni Bianco B. – Incrocio Manzoni 6.0.13 B.

Marzemino N. – Berzamino

Merlot N.

Meunier N.

Moscato Giallo B. – Moscato

Moscato Giallo B. – Moscatello

Moscato Giallo B. – Moscatellone

Moscato Giallo B. – Goldmuskateller

Moscato Rosa Rs. – Moscato delle Rose

Moscato Rosa Rs. – Rosen Muskateller

Müller Thurgau B. – Riesling x Sylvaner

Nosiola B.

Pinot Bianco B. – Pinot Blanc

Pinot Grigio – Pinot Gris

Pinot Grigio – Ruländer

Pinot Nero N. – Blauburgunder

Pinot Nero N. – Blauer Spätburgunder

Rebo N.

Riesling Renano B. – Riesling

Sauvignon B. – Sauvignon Blanc

Schiava Gentile N. – Vernatsch

Schiava Gentile N. – Schiava

Schiava Gentile N. – Kleinvernatsch

Schiava Gentile N. – Mittervernatsch

Schiava Grossa N. – Schiava

Schiava Grossa N. – Vernatsch

Schiava Grossa N. – Großvernatsch

Schiava Grossa N. – Edelvernatsch Gr

Teroldego N.

Traminer Aromatico Rs. – Gewürztraminer

Casetta N.

Franconia N.

Goldtraminer B.

Gosen N.

Groppello di Revò N. – Groppello

Kerner B.

Lambrusco a Foglia Frastagliata N. – Lambrusco

Lambrusco a Foglia Frastagliata N. – Enantio N.

Negrara N.

Petit Verdot N

Riesling Italico B. – Riesling

Riesling Italico B. – Welschriesling

Rossara N.

Schiava Grigia N. – Schiava

Schiava Grigia N. – Grauvernatsch

Schiava Grigia N. – Vernatsch

Sennen N.

Sylvaner Verde B. – Sylvaner

Sylvaner Verde B. – Grüner Sylvaner

Syrah N. – Shiraz

Trebbiano Toscano B. – Trebbiano

Trebbiano Toscano B. – Biancame B.

Trebbiano Toscano B. – Procanico

Trebbiano Toscano B. – Ugni Blanc

Carmenère N. – Cabernet

Carmenère N. – Cabernet Nostrano

Lagarino B.

Verdealbara B.

Verdealbara B. – Erbamat B.

Paolina B.

Maor B.

Saint Laurent N.

Barbera N.

Bianchetta Trevigiana B. – Bianchetta

Malvasia Istriana B. – Malvasia

Marzemina Grossa N. – Marzemina Bastarda

Pinot Nero N. – Pinot Noir

Glera B. – Serprino

Glera Lunga B. – Glera

Glera Lunga B. – Serprino

Tocai Friulano B. – Tai

Tocai Friulano B. – Friulano

Trevisana Nera N.

Turca N.

Turca N. – Serbina N.

Moscato Bianco B. – Gelber Muskateller

Moscato Bianco B. – Moscatello

Moscato Bianco B. – Moscatello

Moscato Bianco B. – Moscato

Moscato Bianco B. – Moscatellone

Moscato Bianco B. – Muscat

Moscato Bianco B. – Muskateller

Cavrara N.

Corbina N. – Corbinella

Garganega B. – Garganego

Garganega B. – Grecanico Dorato B.

Grapariol B.

Malbech N.

Moscato Giallo B. – Muscat

Moscato Giallo B. – Muskateller

Pinella B. – Pinello

Pinella B. – Pinella Bianca

Raboso Piave N. – Raboso

Raboso Piave N. – Friularo

Raboso Veronese N. – Raboso

Refosco dal Peduncolo Rosso N. – Refosco

Refosco dal Peduncolo Rosso N. – Malvoise

Turchetta N.

Incrocio Bianco Fedit 51 C.S.G. B.

Marzemina Bianca B. – Marzemina

Manzoni Moscato N. – Incrocio Manzoni 13.0.25

Manzoni Rosa Rs. – Incrocio Manzoni 1-50

Sangiovese N. – Sangioveto

Malvasia Bianca di Candia B. – Malvasia

Malvasia Bianca di Candia B. – Malvoisie

Malvasia Bianca di Candia B. – Malvoisier

Lambrusco Maestri N. – Lambrusco

Lambrusco Maestri N. – Groppello Maestri

Boschera B.

Incrocio Manzoni 2.15 N. – Manzoni Rosso

Marzemino N. – Berzemino

Perera B.

Recantina N.

Verdiso B.

Verduzzo Friulano B. – Verduzzo

Verduzzo Trevigiano B. – Verduzzo

Wildbacher N.

Incrocio Manzoni 2-14 N.

Incrocio Manzoni 2-3 B.

Lambrusco di Sorbara N. – Lambrusco

Ancellotta N. – Lancellotta

Fertilia N.

Flavis B.

Italica B.

Nigra N.

Prodest N.

Tocai Rosso N. – Alicante N.

Tocai Rosso N. – Garnacha Tinta N.

Tocai Rosso N. – Granaccia N.

Tocai Rosso N. – Grenache N.

Tocai Rosso N. – Tai Rosso

Cortese B. – Bianca Fernanda

Corvina N. – Cruina

Corvinone N.

Durella B. – Durello

Molinara N.

Rondinella N.

Trebbiano di Soave B. – Trebbiano

Trebbiano di Soave B. – Turbiana

Trebbiano di Soave B. – Verdicchio Bianco B.

Croatina N. – Bonarda

Dindarella N.

Forsellina N.

Malvasia Bianca Lunga B. – Malvasia

Malvasia Bianca Lunga B. – Malvoisie

Malvasia Bianca Lunga B. – Malvoisier

Oseleta N.

Rossignola N. – Rossetta

Trebbiano Giallo B. – Rossetto

Trebbiano Giallo B. – Trebbiano

Trebbiano Romagnolo B. – Trebbiano

Veltliner B. – Grüner Veltliner

Pedevenda B.

Vespaiola B. – Vespaiolo

Freisa N.

Ciliegiolo N. – Morettone

Groppello Gentile N. – Groppello

Picolit B.

Ribolla Gialla B. – Ribolla

Vitouska B.

Gamay N.

Pignolo N.

Schioppettino N.

Terrano N. – Refošk

Refosco Nostrano N. – Malvoise

Refosco Nostrano N. – Refosco

Refosco Nostrano N. – Refosco Grosso

Refosco Nostrano N. – Refoscone

Cividin B.

Sciaglin B.

Ucelut B.

Cjanorie N.

Forgiarin N.

Piculit-Neri N.

Semillon B.

Piccola Nera N.

Tazzelenghe N.

Pinot Bianco B. – Weiß Burgunder

Pinot Bianco B. – Weißburgunder

Pinot Bianco B. – Weissburgunder

Pinot Nero N. – Spätburgunder

9. Yhteyden/yhteyksien kuvaus

”Trevenezie” / ”Tri Benečije” – kaikki viiniluokat (viini ja helmeilevä viini)

Maantieteellisen alueen tiedot

Yhteyden kannalta merkitykselliset luontoon liittyvät tekijät: Alueeseen kuuluvat Trentino, Friuli Venezia Giulia ja Veneto. Alueen pohjoisosassa sijaitsee vuorten muodostama kaari, joka reunustaa tuotantoaluetta ja suojaa sitä kylmiltä pohjois- ja koillistuulilta. Aluetta halkovat useat kohtuullisen suuret ja tasaisesti virtaavat joet. Alue on viininviljelyn kehtoa. Ilmastolle tyypillinen vuotuinen keskilämpötila on 10–14 °C. Kylmimmät kuukaudet ovat joulu- ja tammikuu, ja kuumimmat kuukaudet heinä- ja elokuu. Vuotuinen sademäärä on keskimäärin 700–1 300 mm. Vaikka alueella sataa runsaasti, maaperä läpäisee vettä riittävästi. Sateen ja hyvän vedensaannin ansiosta maaperä pysyy riittävän kosteana. Pohjoisessa sijaitsevan vuorten muodostaman kaaren ja etelässä sijaitsevan Adrianmeren leudontavilla vaikutuksilla on merkittävä vaikutus lämpötilaan, sillä ne lieventävät kesän ja talven äärimmäisiä lämpötiloja. Meren ja vuoriston vaikutuksesta syntyvien ilmamassojen liikkeen vaikutus säätelee virtausta ja siten siihen liittyvää sadetta. Tuulensuunnan päivittäiset muutokset elo- ja syyskuussa tuottavat optimaalisia lämpötilan vaihteluja rypäleiden kypsymistä varten. Kolme osatekijää eli Alppien alue ja alarinteet, Adrianmeri ja koko aluetta pohjoisesta etelään halkovat joet tekevät koko tuotantoalueesta yhtenäisen.

Alppien alarinteiden ja kukkuloiden maaperä koostuu pääosin mesotsooiselta maailmakaudelta peräisin olevista kalkki- tai dolomiittikalkkimuodostumista. Maaperän rakenne soveltuu veden poistoon.

Alangot koostuvat useiden aluetta halkovien jokien kuljettamista aineksista muodostuneista alluviaalisista kerrostumista. Alankojen maaperän rakenne vaihtelee hiekkapitoisesta hiesusta silttipitoiseen hiesuun. Maaperässä on joskus syviä hiesusavikerrostumia, jotka poistavat vettä hyvin.

Kaikki nämä maaperän ja ilmaston ominaispiirteet tekevät alueesta erittäin sopivan laadukkaimpien rypäleiden ja viinien tuotantoon.

Yhteyden kannalta merkitykselliset historialliset tekijät: ”Trevenezie” / ”Tri Benečije” on nimi, jota käytetään nykyäänkin alueen tunnistamiseen. Alue kuului historiallisesti ensin Venetsian tasavaltaan ja myöhemmin Itävalta-Unkarin keisarikuntaan. Venetsian tasavalta on myös jättänyt jälkensä metsänhoitoon ja maatalouteen. Venetsian patriisit liikkuivat jokea ylävirtaan ja ottivat alueen asteittain haltuunsa sekä kehittivät tilanhoitoa ajan innovatiivisten järjestelmien mukaisesti. Venetsian tasavallan kaatumisen jälkeen koko alue oli osa Itävalta-Unkarin keisarikuntaa useiden vuosisatojen ajan. Välimerellisen sijaintinsa johdosta alue on erittäin tärkeä elintarvikkeiden ja viinin tuotantoalue. Tällä ajanjaksolla nimi ”Trevenezie” tuli tunnetuksi sekä keisarikunnassa että sen naapurissa Italian kuningaskunnassa. Tämä maantieteellinen nimi oli tavallisessa käytössä Itävalta-Unkarin ja Italian viranomaisten keskuudessa. Viininviljelijät käyttivät nimeä ”Trevenezie” pöytäviinien tunnistamiseen vuoteen 1977 asti. Sen jälkeen hyväksytyksi maantieteelliseksi nimeksi tuli ”delle Venezie”, ja nimeä ”Trevenezie” käytettiin sen synonyyminä. Nimeä ”Trevenezie” käytettiin myös sloveenin kielessä (muodossa ”Tri Benečije”). Näin otettiin huomioon sloveeninkieliseen vähemmistöön kuuluvien tuottajien tarpeet.

San Michele all’Adigen ja Coneglianon oppilaitosten koulutustoimet ja viininviljelyyn ja viinivalmistukseen liittyvien uusien tekniikoiden levittäminen tasoittivat tietä modernille viininviljelylle. Tärkeän panostuksen tekivät alueen viininviljelijät. He ottivat käyttöön viinitilojen hoitomenetelmiä ja -menettelyjä, joissa yhdistyvät ympäristön ja talouden kestävyys sekä innovatiiviset viininvalmistustekniikat ja joilla varmistetaan tuotannon menestys ja maantieteellisen merkinnän tunnettuus.

”Trevenezie” / ”Tri Benečije”, luokka viini

Tiedot tuotteen erityislaadusta, joka johtuu maantieteellisestä alkuperästä ja syy-seuraussuhteesta maantieteelliseen alueeseen

Valkoviinit ovat raikkaita, nuoria ja puhtaita. Niiden hapokkuus on hyvä ja alkoholipitoisuus tasapainoinen. Niiden väri vaihtelee vaaleankeltaisesta oljenkeltaiseen ja kullankeltaiseen, joskus siinä on vihertäviä tai roosan sävyjä.

Niiden aromi voi vaihdella hienostuneesta voimakkaaseen. Yleensä sen määrittää viinissä käytettyjen pääasiallisten rypälelajikkeiden aromi. Maku on suutuntumaltaan kevyt ja raikas, joskus aromikas ja rakenteeltaan hyvä. Maku on tasapainoinen ja vaihtelee kuivasta puolimakeaan.

Punaviinien väri voi vaihdella vaaleanpunaisesta rubiininpunaiseen ja granaatinpunaiseen rypälelajikkeesta ja kypsymisajasta riippuen. Niiden tuoksu on voimakas, ja siinä on enemmän tai vähemmän kypsien punaisten hedelmien aromeja. Bordeaux-lajikkeen aromeissa on tyypillisiä ruohomaisia vivahteita. Yleisesti ottaen punaviinit voivat olla raikkaita, eivätkä ne ole kovin hapokkaita. Ikääntyessään ne ovat monivivahteisia, rakenteeltaan hyviä, samettimaisia ja tasapainoisia. Maku on täyteläinen, siinä on juuri oikea määrä tanniineja ja hapokkuus on tasapainoinen. Ne ovat yleisesti ottaen pehmeitä ja helposti nautittavia ja muuttuvat monivivahteisimmiksi käsittelyn ja ikääntymisen myötä.

Roseeviineille ominaisia ovat vaaleanpunaisen värin eri sävyt, ja väri voi olla myös kirsikanpunaiseen vivahtava. Viinit ovat miellyttäviä, hedelmäisiä ja tuoksuvia, ja niillä on hienostunut aromi, joka vaihtelee kukista tuoreisiin hedelmiin. Joskus viineissä on aromaattisia vivahteita, jotka heijastavat käytettyjä rypälelajikkeita. Niiden maku vaihtelee kuivasta/kirpeästä makeaan. Ne ovat maukkaita, raikkaita ja tasapainoisia, ja niiden alkoholipitoisuus on yleensä kohtuullinen.

Novelloviinit ovat punaisia, ja väri saattaa vaihdella vaaleanpunaisesta rubiininpunaiseen ja granaatinpunaiseen. Lajikkeesta riippuen niiden aromi on hienostuneesta voimakkaaseen ja muistuttaa enemmän tai vähemmän kypsiä hedelmiä, myös trooppisia hedelmiä, ja viineissä on hiilidioksidikäymisestä johtuvia huomattavia mausteisia vivahteita. Niiden maku voi vaihdella puolimakeasta kuivaan ja on voimakas ja erittäin aromikas.

Viinien laatuominaisuuksiin vaikuttavat tuotantoalueen maaperä ja ilmasto-olosuhteet. Lauhkea, viileä ja tuulinen ilmasto, hyvin vettä läpäisevä maaperä, sateesta johtuva riittävä vedensaanti myös kesäkuukausina sekä yö- ja päivälämpötilojen huomattavat vaihtelut rypäleiden kypsyessä takaavat rypäleterttujen optimaalisen kypsymisen. Niiden seurauksena saadaan rypäleitä, joiden sokeripitoisuus ja hapokkuus on hyvä, sekä muita laatu- ja aistinvaraisia ominaisuuksia, jotka ovat ominaisia kullekin lajikkeelle ja jotka heijastuvat niistä valmistetuissa viineissä.

Näin ollen syy-seuraussuhde perustuu tuotteen erityiseen laatuun, joka johtuu sen maantieteellisestä alkuperästä.

”Trevenezie” / ”Tri Benečije”, luokka helmeilevä viini

Tiedot tuotteen erityislaadusta, joka johtuu maantieteellisestä alkuperästä ja syy-seuraussuhteesta maantieteelliseen alueeseen

Rypälelajikkeiden aromit esiin tuovan vaahdon ansiosta helmeilevän viinin luokkaan kuuluvat viinit ovat yleensä miellyttäviä ja maukkaita, joskus monivivahteisia, ja niiden maussa on hapahko vivahde.

Helmeilevien valkoviinien väri vaihtelee vaaleankeltaisesta oljenkeltaiseen. Niiden maku on suutuntumaltaan kevyt ja raikas ja hapokkuus hyvä, ne ovat tasapainoisia ja alkoholipitoisuus on kohtalainen. Niille tyypillisiä ovat aromaattiset sävyt, jotka vaihtelevat kukkaisesta voimakkaan hedelmäiseen ja joissa on vivahteita valkomaltoisista hedelmistä trooppisiin hedelmiin.

Aluetta erittäin hyvin edustavat puna- ja roseeviinit valmistetaan pääosin kotoperäisistä lajikkeista Rabosi, Schiave ja Corvine. Punaviinien väri vaihtelee vaaleanpunaisesta granaatinpunaiseen. Roseeviinien väri vaihtelee vaaleanpunaisen eri sävyissä ja voi olla myös kirsikanpunaiseen vivahtava. Punaviinien maku on raikas ja eloisa ja hapokkuus tasapainoinen. Niissä on kypsien hedelmien vahvoja aromaattisia vivahteita. Roseeviinit ovat puolestaan miellyttäviä viinejä kausittaiseen käyttöön. Niiden miellyttävä tuoksu muistuttaa hedelmiä vaihdellen kirsikoista marjoihin ja paikallisiin valkomaltoisiin hedelmiin sekä joskus trooppisiin hedelmiin. Niiden maku on raikas ja eloisa ja hapokkuus tasapainoinen.

Viinien laatuominaisuuksiin vaikuttavat tuotantoalueen maaperä ja ilmasto-olosuhteet. Lauhkea, viileä ja tuulinen ilmasto, hyvin vettä läpäisevä maaperä ja sateesta johtuva riittävä vedensaanti myös kesäkuukausina takaavat rajoitetun mutta jatkuvan vedensaannin, minkä ansiosta rypäletertut kypsyvät säännölliseen tahtiin. Näin ollen saadaan rypäleitä, joiden laatu ja analyyttiset ominaisuudet soveltuvat helmeilevän viinin valmistukseen. Tällaisten raaka-aineiden saaminen riippuu erityisesti päivä- ja yölämpötilojen huomattavasta vaihtelusta rypäleterttujen kypsymisen aikana, mikä suosii sellaisten rypäleiden kasvatusta, joiden hapokkuus ja aromaattisuus on tasapainoinen.

Näin ollen syy-seuraussuhde perustuu tuotteen erityiseen laatuun, joka johtuu sen maantieteellisestä alkuperästä.

10. Olennaiset lisäedellytykset

Merkintää koskeva lisämääräys

Oikeudellinen kehys: EU:n lainsäädäntö

Lisäedellytyksen tyyppi: Merkintöjä koskevat lisämääräykset

Edellytyksen kuvaus:

Sovellettavan EU:n lainsäädännön määräysten mukaan Pinot Grigio- ja Ribolla Gialla -rypälelajikkeiden nimeä ei saa käyttää kyseisistä lajikkeista valmistetuissa valko-, puna- ja roseeviineissä, jotka kuuluvat luokkiin viini ja helmeilevä viini.

Linkki eritelmään

https://www.politicheagricole.it/flex/cm/pages/ServeBLOB.php/L/IT/IDPagina/12852

(1) EUVL L 347, 20.12.2013, s. 671.